Pirkimo sąlygų 4 priedas
KVALIFIKACIJOS REIKALAVIMAI 

Tiekėjas, dalyvaujantis pirkime, turi atitikti šiuos kvalifikacinius reikalavimus:
Kvalifikaciją patvirtinančius dokumentus prieš pasiūlymų eilės sudarymą (po vokų atplėšimo procedūros, įvertinus EBVPD ir pasiūlymus), bus prašoma pateikti tik to tiekėjo, kurio pasiūlymas pagal vertinimo rezultatus gali būti pripažintas laimėjusiu.  Kvalifikacijos reikalavimus patvirtinantys dokumentai gali būti išduoti ir po vokų atplėšimo, o juose nurodyti kvalifikacijos duomenys turi būti pateikiami už laikotarpį iki pasiūlymų pateikimo termino pabaigos, jei tokiuose dokumentuose nurodoma jų galiojimo data.

	Eil. Nr.
	Kvalifikacijos reikalavimas
	Kvalifikacijos reikalavimą įrodantis dokumentas

	Techninis ir profesinis pajėgumas

	1.
	Tiekėjas turi pasiūlyti bent vieną specialistą – atsakingą už sutarties vykdymą, turintį teisę eiti ypatingo statinio (gyvenamieji pastatai) statybos darbų vadovo pareigas. Darbų sritis : bendrieji statybos darbai (apdailos darbai)

	1) Už sutarties vykdymą atsakingų specialistų sąrašas su priskirta darbo funkcija sutarties įgyvendinimo laikotarpiu;
2) Kvalifikacijos atestato išdavusios įstaigos pavadinimas, atestato Nr. *

	2
	Tiekėjas turi pasiūlyti darbų vadovą, atsakingą už santechnikos darbų įrengimą, turintį teisę eiti ypatingo statinio (gyvenamieji pastatai) specialiųjų statybos darbų vadovo pareigas santechnikos sistemų įrengimo srityje (vandentiekio, nuotekų, šildymo). 
	1) Už sutarties vykdymą atsakingų specialistų sąrašas ( pagal pirkimo sąlygų  10 priedą) su priskirta darbo funkcija sutarties įgyvendinimo laikotarpiu;
2) Kvalifikacijos atestato išdavusios įstaigos pavadinimas, atestato Nr.

	3
	Tiekėjas turi turėti bent vieną fizinį asmenį, darbų vykdytoją, turintį galiojantį kvalifikacijos atestatą arba pažymėjimą, suteikiantį teisę atlikti specialiuosius santechnikos įrengimo darbus (vandentiekio, nuotekų, šildymo).
	1) Už sutarties vykdymą atsakingų specialistų sąrašas ( pagal pirkimo sąlygų  10 priedą) su priskirta darbo funkcija sutarties įgyvendinimo laikotarpiu;
2) Kvalifikacijos atestato išdavusios įstaigos pavadinimas, atestato Nr.

	Kiti reikalavimai:

	1.
	Tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.
	Pateikiamas aplinkos apsaugos vadybos priemonių, kurias tiekėjas galės taikyti vykdydamas pirkimo sutartį, apibūdinimas, įrodantis, kad tiekėjas, pirkimo sutarties vykdymo metu galės taikyti nustatytas aplinkos apsaugos priemones (šių vadybos priemonių taikymo aprašymas, arba nepriklausomų įstaigų išduoti sertifikatai, patvirtinantys, kad tiekėjas laikosi reikalaujamų aplinkos apsaugos priemonių).**






Tiekėjas pateikdamas pasiūlymą pasirašo saugiu elektroniniu parašu, kuriuo deklaruoja, kad kopijos yra tikros. Perkančioji organizacija pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus. Perkančioji organizacija, norėdama įsitikinti tiekėjo pajėgumu įvykdyti sutartį ir (arba) patikslinti pateiktą informaciją, pasilieka sau teisę be išankstinio įspėjimo susisiekti su tiekėjo nurodytu užsakovo atstovu ir/ar kreiptis į kompetentingas institucijas ar asmenis.
Iš Tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Šie dokumentai turės būti pateikti iki pirkimo sutarties pasirašymo momento.
*Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti. Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų. Subtiekėjams šis reikalavimas nenustatomas.  
** Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti. Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų. Subtiekėjai privalo laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.
 

